I 
(Aktid, mille avaldamine on kohustuslik) 
Nõukogu määrus (EÜ) nr 1966/2006, 
21. detsember 2006, 
kalapüügi elektroonilise registreerimise ja  
aruandluse ning kaugseirevahendite kohta 
EUROOPA LIIDU NÕUKOGU, 
võttes arvesse Euroopa Ühenduse asutamislepingut, eriti selle artiklit 37, 
võttes arvesse komisjoni ettepanekut, 
võttes arvesse Euroopa Parlamendi arvamust 30.12.2006 ET Euroopa Liidu Teataja L 409/1
ning arvestades järgmist: 
(1) Määrusega (EÜ) nr 2371/20021 sätestatakse ühisele kalanduspoliitikale vastava kalavarude 
kaitse ja säästva kasutamise tagamiseks ettenähtud raamistik. 
(2) Kalavarude kaitse ja säästva kasutamise eesmärgid saavutatakse vetele ja kalavarudele 
juurdepääsu reguleerivate tingimuste kaudu, nimelt saagi ja püügikoormuse piiramise ning 
püügitehnikate ja -vahendite ning püügimahtudega seotud tehniliste meetmete 
kehtestamise kaudu. 
(3) Seetõttu on püügivõimaluste mõistlikuks juhtimiseks ja kõnealuste eesmärkide 
saavutamiseks vaja teha kalapüügi seiret kõige asjakohasemate vahendite abil. Püütud koguseid kontrollitakse peamiselt saagi, lossimise, ümberlaadimise, veo ja müügi kohta 
teabe kogumise teel, püügikoormust aga peamiselt laeva omaduste, kalapüügile kulutatud 
aja ja püügivahendite kohta teabe kogumise teel. Lisaks sellele võimaldavad 
kaugseiretehnoloogiad kalanduskontrolli ametiasutustel jälgida laevade viibimist 
konkreetses piirkonnas. Kõnealuste vahendite kombinatsioon suurendab teabe täpsust. 
(4) Määruse (EÜ) nr 2371/2002 artikli 22 lõikes 1 ja artikli 23 lõikes 3 sätestatakse vastavalt, 
et nõukogu peab tegema 2004. aastal otsuse kalapüügi, sealhulgas saagi lossimise või 
ümberlaadimise ja müügiteatise elektroonilise registreerimise ja aruandluse kohustuse ning 
kaugseirevahendite kasutuselevõtmise kohustuse kohta. 
                                                
 
1 EÜT L 358, 31.12.2002, lk 59. L 409/2 ET Euroopa Liidu Teataja 30.12.2006
(5) Liikmesriigid ja teised riigid on viimastel aastatel läbi viinud elektroonilise registreerimise 
ja aruandluse ning kaugseire pilootprojekte. Need on osutunud usaldusväärseks ja 
majanduslikult tasuvaks. 
(6) Määruse (EMÜ) nr 2847/93 (millega luuakse ühise kalanduspoliitika suhtes rakendatav 
kontrollsüsteem)1 artikliga 6 nähakse ette, et ühenduse kalalaevade kaptenid peavad oma 
laevade tegevuse kohta püügipäevikut. 
(7) Määruse (EÜ) nr 2371/20/02 artikliga 22 sätestatakse, et kalalaevalt müüakse kalatooteid 
ainult registreeritud ostjatele või registreeritud enampakkumistel. 
(8) Määruse (EMÜ) nr 2847/93 artikliga 9 nähakse ette, et enampakkumiskeskused või muud 
liikmesriikide volitatud ja liikmesriigis lossitud kalatoodete esmaturustuse eest vastutavad 
asutused või isikud esitavad pärast esmamüüki müügiteatise pädevatele asutustele selles 
liikmesriigis, mille territooriumil esmaturustamine toimub. 
(9) Määruse (EMÜ) nr 2847/93 artikliga 8 nähakse ette, et juhul kui laeva kogupikkus on vähemalt 10 meetrit, esitab ühenduse iga kalalaeva kapten või kapteni esindaja pärast iga 
reisi ning 48 tunni jooksul pärast lossimist deklaratsiooni pädevatele ametiasutustele selles 
liikmesriigis, kus lossimine toimub. 
                                                
 
1 EÜT L 261, 20.10.1993, lk 1. Määrust on viimati muudetud määrusega (EÜ) nr 768/2005 
(ELT L 128, 21.5.2005, lk 1). 30.12.2006 ET Euroopa Liidu Teataja L 409/3
(10) Määruse (EMÜ) nr 2847/93 artikliga 9 nähakse samuti ette, et kui kalatoodete 
esmaturustamine ei toimu liikmesriigis, kus tooted lossiti, tagab esmaturustamise jälgimise 
eest vastutav liikmesriik müügiteatise koopia võimalikult kiire esitamise kõnealuste 
toodete lossimise jälgimise eest vastutavale asutusele. 
(11) Määruse (EMÜ) nr 2847/93 artiklis 19 nõutakse, et liikmesriigid peavad looma 
arvutiandmebaasid ning akrediteerimissüsteemi, mis hõlmab eelkõige ristkontrolli ja 
andmekontrolli. 
(12) Määruse (EMÜ) nr 2847/93 artikliga 9 nähakse samuti ette, et ülevõtmisdeklaratsiooni 
valdajal on kohustus esitada kõnealune deklaratsioon pädevatele asutustele, kui tooteid ei pakuta müügiks või kui need on mõeldud müügiks hiljem. 
(13) Kaugseiret tuleks kasutada üksnes siis, kui see on ebaseadusliku püügiga tegelevate 
kalalaevade avastamiseks selgelt kulutasuvam, võrreldes selliste traditsiooniliste 
kontrollvahendite kasutamisega nagu patrull-laevad ning õhusõidukid. 
(14) Seetõttu tuleks kehtestada kontrolli eesmärgil elektroonilise registreerimise ja aruandluse 
ning kaugseirevahendite kasutamise tingimused. 
(15) Riigi pädevate asutuste kasutatavad järelevalve- ja kontrollialase teabevahetuse vormid 
tuleks määrata kindlaks üksikasjalikes rakenduseeskirjades. L 409/4 ET Euroopa Liidu Teataja 30.12.2006
(16) Liikmesriik peab ise otsustama, missuguseid vorme tema lipu all sõitvad laevad andmete 
edastamiseks kasutavad. 
(17) Kontrollitehnoloogia rakendamisega seotud investeeringuid on võimalik rahastada 
nõukogu määruse (EÜ) nr 861/2006 (millega kehtestatakse ühenduse finantsmeetmed 
ühise kalanduspoliitika rakendamiseks ja mereõiguse valdkonnas)1 raames. 
(18) Käesoleva määruse rakendamiseks vajalikud meetmed tuleks vastu võtta vastavalt 
nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused,
2 
ON VASTU VÕTNUD KÄESOLEVA MÄÄRUSE: 
                                                 
1 ELT L 160, 14.6.2006, lk 1. 
2 EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 
22.7.2006, lk 11). 30.12.2006 ET Euroopa Liidu Teataja L 409/5
Artikkel 1 
Elektrooniline registreerimine ja aruandlus 
1. Ühenduse kalalaeva kapten registreerib elektrooniliste vahendite abil püügitegevusega 
seotud teabe, mille ta peab registreerima püügipäevikus ning ümberlaadimisdeklaratsioonis 
vastavalt ühenduse õigusaktides kindlaks määratule, ning saadab kõnealuse teabe 
elektrooniliste vahendite teel lipuriigi pädevale ametiasutusele. 
2. Ühenduse kalalaeva kapten või kapteni esindaja registreerib elektrooniliste vahendite abil 
püügitegevusega seotud teabe, mille ta peab registreerima lossimisdeklaratsioonis vastavalt ühenduse õigusaktides kindlaks määratule, ning saadab kõnealuse teabe elektrooniliste 
vahendite teel lipuriigi pädevale ametiasutusele. 
3. Saagi esmamüügi teatise ning vajadusel ülevõtmisdeklaratsiooni registreerib 
elektrooniliselt ning edastab selle riigi pädevatele ametiasutusele, kelle territooriumil 
esmamüük aset leiab, kas registreeritud ostja, registreeritud enampakkumise läbiviija või 
mõni teine asjaomase riigi volitatud esmamüügi eest vastutav asutus või isik. 
4. Liikmesriigid loovad vajalikud haldus- ja tehnilised struktuurid, mis võimaldavad neil 
vastu võtta, töödelda, ristkontrollida ja edastada elektrooniliste vahendite kaudu teabe, mis 
sisaldub vähemalt lõigetes 1, 2 ja 3 osutatud püügipäevikus, ümberlaadimis- ja 
lossimisdeklaratsioonis müügiteatises ning ülevõtmisdeklaratsioonis. L 409/6 ET Euroopa Liidu Teataja 30.12.2006
Artikkel 2 
Andmete esitamise perioodilisus ja andmete autentsus 
1. Kalalaeva kapten edastab asjaomased püügipäeviku andmed vähemalt kord päevas. Laeva 
kapten saadab kõnealused andmed taotluse korral ka lipuriigi pädevale ametiasutusele. Igal 
juhul edastab laeva kapten asjaomased püügipäeviku andmed pärast viimast püüki ning 
enne sadamasse sisenemist. 
2. Lipuriigi pädeva asutuse registreeritud püügipäeviku ning ümberlaadimis- ja 
lossimisdeklaratsiooni andmed loetakse autentseks riigi õigusaktides ettenähtud tingimustel. 
3. Liikmesriigi pädeva asutuse registreeritud saagi esmamüügi teatises ja 
ülevõtmisdeklaratsioonis sisalduv teave ning andmed loetakse autentseks riigi õigusaktides 
ettenähtud tingimustel. 
Artikkel 3 
Rakendusetapid 
1. Artikli 1 lõigetes 1 ja 2 osutatud andmete elektroonilise registreerimise ja edastamise 
kohustust kohaldatakse üle 24 meetri kogupikkusega kalalaevade kaptenitele 24 kuu 
jooksul alates artiklis 5 osutatud rakenduseeskirjade jõustumisest ning üle 15 meetri 
kogupikkusega kalalaevade kaptenitele 42 kuu jooksul alates rakenduseeskirjade 
jõustumisest. 30.12.2006 ET Euroopa Liidu Teataja L 409/7
2. Lõike 1 sätetest olenemata võib liikmesriik 12  kuu pärast alates artiklis 5 nimetatud 
rakenduseeskirjade jõustumise kuupäevast kohustada või volitada oma lipu all sõitvate 
lõikes 1 nimetatud ja 15-meetrise kogupikkusega või lühemate laevade kapteneid 
elektrooniliselt registreerima ja edastama artikli 1 lõigetes 1 ja 2 nimetatud andmeid. 
3. Rannikuäärse liikmesriigi pädevad asutused aktsepteerivad lipuliikmesriigilt saadud 
elektroonilisi aruandeid, mis sisaldavad lõikes 2 osutatud kalalaevadelt edastatud andmeid. 
4. Müügiteatiste ning vajadusel ülevõtmisdeklaratsioonide elektroonilise registreerimise ja 
edastamise kohustust kohaldatakse alates 1. jaanuarist 2009 registreeritud ostjate, registreeritud enampakkumiste korraldajate või muude liikmesriigi volitatud asutuste või 
isikute suhtes, kes vastutavad kalatoodete esmamüügi eest ning kelle kalatoodete müügi 
aastakäive on üle 400 000 EUR. 
Artikkel 4 
Kaugseire 
Alates 1. jaanuarist 2009 ning juhul, kui see on ebaseadusliku püügiga tegelevate kalalaevade avastamise traditsiooniliste vahenditega võrreldes selgelt kulutasuvam, tagavad liikmesriigid, et 
nende kalapüügi seirekeskustel on tehniline suutlikkus, mis võimaldab neil reaalajas ühitada 
laevade seiresüsteemi poolt satelliidi või muude sarnaste süsteemide kaudu maale saadetud 
kaugkujutiste abil saadud positsioone, et hinnata kalalaevade viibimist konkreetses piirkonnas. L 409/8 ET Euroopa Liidu Teataja 30.12.2006
Artikkel 5 
Üksikasjalikud eeskirjad 
Käesoleva määruse üksikasjalikud rakenduseeskirjad võetakse vastu määruse (EÜ) nr 2371/2002 
artikli 30 lõikes 2 osutatud korras. Nendes eeskirjades sätestatakse eelkõige: 
1. tingimused, mille alusel riigi pädevad asutused vahetavad järelevalve- ja kontrollialast 
teavet, tagades teabe konfidentsiaalsuse ning rannikuäärsete liikmesriikide juurdepääsu 
kõnealusele teabele; 
2. edastatavate teadete sisu; 
3. vormid, mida riigi pädevad asutused järelevalve- ja kontrollialases teabevahetuses 
kasutavad; 
4. tingimused müügiteatiste ning ülevõtmisdeklaratsioonide andmete registreerimiseks ja 
edastamiseks; 
5. sätted, mis võimaldavad liikmesriigil laiendada elektroonilise registreerimise kohustust 
kalalaevadele, nagu on ette nähtud artikli 3 lõikes 2; 
6. erandid elektroonilise lossimisdeklaratsiooni esitamise nõudest ning tingimused ja 
teatamisnõuded, et teavitada rannikuäärset riiki niisugustest eranditest; 
7. erandid, et vähendada konkreetsetest ühenduse eeskirjadest tulenevat ettevõtete 
halduskoormust kalalaevadele, mis elektrooniliselt registreerivad ja edastavad artikli 1 
lõigetes 1 ja 2  osutatud teavet; 30.12.2006 ET Euroopa Liidu Teataja L 409/9
8. sätted artiklis 1 nimetatud andmete registreerimiseks ja edastamiseks tehniliste rikete 
korral. 
Artikkel 6 
Jõustumine 
Käesolev määrus jõustub seitsmendal päeval pärast selle avaldamist Euroopa Liidu Teatajas.  
Käesolev määrus on tervikuna siduv ja vahetult kohaldatav kõikides liikmesriikides. 
Brüssel, 21. detsember 2006 
 Nõukogu nimel 
 eesistuja 
 J. KORKEAOJA 
 L 409/10 ET Euroopa Liidu Teataja 30.12.2006